หุ้นเช้าปิดบวก4.21จุด
ดัชนีภาคเช้าปิดที่ 1,428.59 จุด เพิ่มขึ้น 4.21 จุด หรือ 0.30 % มูลค่าการซื้อขาย 29,967.14 ล้านบาท
29 ต.ค. 2565

ดัชนีภาคเช้าปิดที่ 1,428.59 จุด เพิ่มขึ้น 4.21 จุด หรือ 0.30 % มูลค่าการซื้อขาย 29,967.14 ล้านบาท
ตลอดภาคเข้าวันนี้ดัชนีเคลื่อนไหวในแดนบวกตลอด เปิดตัวแรงพุ่งกว่า 20 จุด แต่เจอแรงเทขายช่วงท้ายตลาดภาคเช้าทำให้ดัชนีบวกได้เล็กน้อยจากวานนี้เพียง 4.21 จุด โดยดัชนีปิดที่ 1,428.59 จุด เพิ่มขึ้น 4.21 จุด หรือ 0.30 % มูลค่าการซื้อขาย 29,967.14 ล้านบาท
บล.ดีบีเอส วิคเคอร์ส (ประเทศไทย) ระบุว่า คาดว่าดัชนีจะปรับขึ้นต่อ หนุนโดยแรงซื้อกลับของนักลงทุนที่มีการชอร์ตออกไปก่อนหน้านี้ และความเชื่อว่าจะมีการทำกำไรก่อนปิดงวดบัญชีผลประกอบการไตรมาส 2 ของบริษัทจดทะเบียน
นอกจากนั้น นักลงทุนในสหรัฐมองในอีกมุมหนึ่งว่า การที่เศรษฐกิจสหรัฐที่ประเมินขั้นสุดท้ายเติบโต 1.8% น้อยกว่าคาดที่ 2.4% ในไตรมาส 1นั้น ทำให้ธนาคารกลางสหรัฐ (เฟด) จะยังไม่ทยอยลดการซื้อพันธบัตรโดยเร็ว สภาพคล่องในระบบการเงินก็จะยังสูงต่อไปอีกระยะ
อย่างไรก็ตาม เรายังต้องระมัดรระวังการลงทุนในช่วงนี้ เพราะตลาดอาจจะยังไม่ทิ้งความผันผวน และมีแนวโน้มว่าการบริโภคและการลงทุนภายในของไทยจะชะลอตัวลง เนื่องจากแรงส่งจากมาตรการรัฐบาลแผ่วลงและการลงทุนในโครงการขนาดใหญ่อาจล่าช้ากว่าคาด อีกทั้งการส่งออกก็อาจจะไม่ถึงเป้าหมายของกระทรวงพาณิชย์ที่ 7-7.5% เพราะเศรษฐกิจโลกฟื้นตัวช้า
ทั้งนี้ มองว่า ระยะสั้นตลาดอยู่ในภาพของการรีบาวด์ โดยมีแนวต้านระยะสั้น 1440-1450 จุด การอ่อนตัวต่อดูไม่ค่อยดี หากหลุด 1,380 จุด ควรลดพอร์ตตาม เพราะมีสิทธิลงไปจุดต่ำสุดเดิม นักลงทุนควรเก็งกำไรตามรอบ ต้องใช้ความไวสูง และไม่ควรหวังส่วนต่าง กำไรมาก หุ้นพื้นฐานแนะนำซื้อ ธนาคารกสิกรไทย (KBANK)
หลักทรัพย์ที่มีมูลค่าการซื้อขายสูงสุด 5 อันดับ ได้แก่ KBANK    มูลค่าการซื้อขาย  2,260 ล้านบาท ปิดที่  183.50 บาท เพิ่มขึ้น 3.50 บาท (+1.94%)  ADVANC  มูลค่าการซื้อขาย  1,641 ล้านบาท ปิดที่  279.00 บาท เพิ่มขึ้น 3.00บาท (+1.09%)  JAS          มูลค่าการซื้อขาย  1,486 ล้านบาท ปิดที่  7.75 บาท ลดลง 0.10 บาท (-1.27%)  INTUCH มูลค่าการซื้อขาย  1,225 ล้านบาท ปิดที่   82.75 บาท ราคาไม่เปลี่ยนแปลงSCB         มูลค่าการซื้อขาย  1,067 ล้านบาท ปิดที่  166.00 บาท ลดลง 1.00 บาท (-0.60%)